Az utolsó barak
Novemberben voltak 

leg-elevenebb holtak

a holnapok és a mák,

csontokból jósoltak 
a barakok lenn,
és fenn a fák.
Aztán a tavasz késett...
Mikor végre megjött, 

s mint táltosok álma,
talánnyal színre lépett,

észre sem vette a sok

lidérces mély sebet

és a sárga,

összetépett 
cetlikre vésett 
verseket,

csak az apró 

cinkefészket,
csak azt látta,

s hogy kikelt a hunyor, 

dongó
és darázs, 

és a mindent megbocsátó  
Élniakarás.
De bent, a nyomor 
üszkös téli vackán 
mint véres folt,
mint eltiport
szender, 
a deszkasoron hátramaradt  

a felkoncolt 
november,

meg pár rövidre kopott 
ceruza csonkja 
egy bögre magány alatt,

s mikor- mint fürkésző cseléd-

belesett a nap, 
a gúzsbakötött 
kormos hallgatás 
kézenfogta a fényt,
s mint két éhes utcakölyök,

úgy sírtak 

Radnótiért.

